**811212301469**

**САТЫБАЛДИЕВ АЗАМАТ СМАИЛОВИЧ,**

**Жусансай жалпы білім беретін мектебінің математика, физика және информатика пәндері мұғалімі, педагог-зерттеуші, педагогика ғылымдарының магистрі.**

**Түркістан облысы, Ордабасы ауданы**

**ОҚУШЫЛАР ӨМІРІНДЕГІ PISA ТАПСЫРМАЛАРЫНЫҢ АЛАР ОРЫНЫ**

PISA дегеніміз не? Міне осыған тоқталып өтелік, PISA 15-жасқа толған білім алушылардың, математика және жаратылыстану оқу сауаттылығы бойынша оқу жетістіктерін бағалауға арналған халықаралық зерттеу. Бұл зерттеуді [экономикалық ынтымақтастық және даму ұйымы](https://kk.wikipedia.org/wiki/%D0%AD%D0%BA%D0%BE%D0%BD%D0%BE%D0%BC%D0%B8%D0%BA%D0%B0%D0%BB%D1%8B%D2%9B_%D1%8B%D0%BD%D1%82%D1%8B%D0%BC%D0%B0%D2%9B%D1%82%D0%B0%D1%81%D1%82%D1%8B%D2%9B_%D0%B6%D3%99%D0%BD%D0%B5_%D0%B4%D0%B0%D0%BC%D1%83_%D2%B1%D0%B9%D1%8B%D0%BC%D1%8B) (ЭЫДҰ) 2000 жылдардан бері үш жылда бір ұйымдастыратын әлем елдері арасында 15 жасқа толған оқушылардың функционалдық сауаттылығын тексеру мен бағалаудың халықаралық бағдарламасы ретінде ұсынып келеді.

Оқушылар өміріндегі PISA тапсырмаларының алар орынына келер болсақ. PISA оқушылардың мектепте алған академиялық білімін, мектеп қабырғасынан тыс уақытта, тұрмыста, күнделікті өмірде, жасап жатқан кәсібінде қолданып тексеріп, өз алған білімі мен қабілетін, түрлі өмірлік жағдайларда және әлеуметік ауқымда істерде тиімді қолдану болып табылады.

Мектеп оқушыларына қойылатын талаптар мен күтілетін нәтижелер. PISA жобасы оқушылардың функционалдық сауаттылығын бағалау түрі. Ол үш бағыт бойынша жүреді. Бірінші: оқу біліктілігі, екінші: математика және жаратылыстану біліктілігі, үшінші: ғылымдарындағы біліктілік. PISA зерттеуінде ойлау, тұжырымдау, дәйектеу, мәселен; сұрақты дұрыс қоя білу және сол сұрақтың шешімін таба білу, модельдеу, болжау, нәтижелерді ұсыну, пайдалану секілді түрлі әдістер, қабілеттер бағаланады. Осылайша, халықаралық деңгейдегі емтиханға қатысушылардың оқу біліктілігі әрекеттің үш оқу - танымдық түрі бойынша анықталады. Олар: қолдану, пайдалану және жаңарту. Оқушылардың  қызығушылық пен бейімділігін, бойындағы  талантын,  танымдық, ізденушілік қабілеттерін, өз - өзіне сенімділігін, ойлау дағдысын зерттеу негізінде, қазіргі заман талабына сай шығармашыл тұлға  қалыптастыру болып табылады.

Оқушылардың бұл қабілеттерін ашатын болсақ, болашақта күнделікті өмірде кездесетін мәселелерден қиындықсыз шыға алатын маман болып шығары анық.Мәселен күнделікті өмірде кездесетін үй тұрғызу құрылын алсақ.Үй тұрғызбас бұрын жерді өлшеп, қай жерге қандай құрылыс салу керек екенін болжау. Сызбасын сызу, макетін жасау, үй құрылысын түрғызу, толық кететін шығынды есептеу,қандай дизайнда жасау. Бұл жерде оқу біліктілігі әрекеттің қолдану, пайдалану және жаңарту түрлері пайдаланылады. Міне осы секілді көптеген өлшеулер мен есептеулерді дұрыс шеше білуге тәрбиелеу.

Оқушылардың функционалдық сауаттылығын дамыту үшін, күнделікті сабақта  жаңа тақырып сайын PISA тапсырмаларын қосып, оқушыларды халықаралық деңгейдегі зерттеуге дайындап отыруымыз керек.Сонда оқушылардың бойында әртүрлі қабілеттерді, тапсырмаларды орындау барысында зерттеп біле аламыз, сол арқылы функционалдық сауаттылығы  артады.

Біздің еліміз үшін бұл бағдарламаға қатысып, жоғарғы нәтижелер көрсете білу, білім беру саласындағы ең үлкен жетістіктердің бірі болып табылады.